CELEX: 
Language: mt
Date: 2020-07-14 00:00:00
Title: REGOLAMENT DELEGAT TAL-KUMMISSJONI (UE) .../... li jissupplimenta r-Regolament (UE) Nru 1308/2013 tal-Parlament Ewropew u tal-Kunsill u r-Regolament (UE) Nru 1306/2013 tal-Parlament Ewropew u tal-Kunsill fir-rigward tad-depożitu u r-rilaxx ta’ garanziji fl-amministrazzjoni ta’ kwoti tariffarji bbażati fuq l-ordni kronoloġika tas-sottomissjoni tal-applikazzjonijiet

IL-KUMMISSJONI
                             EWROPEA

                                                      Brussell, 14.7.2020
                                                      C(2020) 4688 final

                REGOLAMENT DELEGAT TAL-KUMMISSJONI (UE) .../...

                                          ta’ 14.7.2020

       li jissupplimenta r-Regolament (UE) Nru 1308/2013 tal-Parlament Ewropew u tal-
     Kunsill u r-Regolament (UE) Nru 1306/2013 tal-Parlament Ewropew u tal-Kunsill fir-
      rigward tad-depożitu u r-rilaxx ta’ garanziji fl-amministrazzjoni ta’ kwoti tariffarji
               bbażati fuq l-ordni kronoloġika tas-sottomissjoni tal-applikazzjonijiet

MT                                                                                             MT
 ---pagebreak---                                 MEMORANDUM TA’ SPJEGAZZJONI

     1.       KUNTEST TAR-REGOLAMENT DELEGAT
     Ir-riforma tal-2013 tal-Politika Agrikola Komuni (PAK) ikkonfermat li s-sistema ta’ ġestjoni
     tal-kwoti tariffarji agrikoli skont l-ordni kronoloġika tas-sottomissjoni tal-applikazzjonijiet (il-
     prinċipju ta’ “min jiġi l-ewwel, jinqeda l-ewwel”), jenħtieġ li tkompli tapplika.
     Il-kwoti tariffarji jirriżultaw jew minn ftehimiet internazzjonali jew minn atti awtonomi
     bbażati fuq l-Artikolu 207 tat-TFUE. Il-ġestjoni interna tal-Unjoni ta’ dawn il-kwoti tirrikjedi
     regoli li huma speċifiċi u komplementari għar-regoli eżistenti, b’mod partikolari r-
     Regolamenti Delegati (UE) Nru 907/2014 u (UE) 2015/2446 (il-Kodiċi Doganali tal-Unjoni).
     Ir-Regolament Delegat jikkomplementa r-regoli stabbiliti fl-Artikolu 184 u huwa bbażat fuq l-
     Artikolu 186 tar-Regolament (UE) Nru 1308/2013 (OKS). Dan ikopri oġġetti li kienu
     stabbiliti qabel f’31 Regolament tal-Kummissjoni.
     Xi wħud mir-regoli ġenerali dwar il-kwoti tariffarji stabbiliti qabel ir-riforma tal-2013 ma
     ġewx aġġornati. Għalhekk, xi wħud minn dawn id-dispożizzjonijiet jeħtieġ li jiġu ssostitwiti
     b’regoli aktar sempliċi li jkunu allinjati mar-Regolament (UE) Nru 1308/2013.
     Barra minn hekk, dan ir-regolament jimplimenta t-trasferiment, diġà stabbilit mir-Regolament
     Delegat tal-Kummissjoni (UE) 2020/760, tal-ġestjoni tal-kwoti tariffarji li ġejjin, mhux użati
     biżżejjed mis-sistema attwali b’liċenzji għall-ġestjoni tal-kwota “min jiġi l-ewwel, jinqeda l-
     ewwel”: 09.4020, 09.4057, 09.4058, 09.4203, 09.4460, 09.4015, 09.4091, 09.4261, 09.4262,
     09.4421, 09.4079, 09.4152, 09.4517, 09.4126, 09.4590, 09.4591, 09.4592, 09.4593, 09.4594,
     09.4596, 09.4599.

     2.       KONSULTAZZJONIJIET QABEL L-ADOZZJONI TAR-REGOLAMENT
     Il-Kummissjoni ddiskutiet l-abbozz tar-Regolament Delegat mal-esperti maħturin mill-Istati
     Membri fil-qafas tal-Grupp ta’ Esperti tal-OKS u qieset l-opinjonijiet tagħhom. B’mod
     parallel, il-Kummissjoni kellha seduti ta’ smigħ mal-partijiet ikkonċernati u l-mekkaniżmu ta’
     feedback skont il-Qafas għal Regolamentazzjoni Aħjar seħħ bejn il-11 ta’ Mejju sat-8 ta’
     Ġunju 2020.
     Waqt il-mekkaniżmu ta’ feedback, wasal kontribut wieħed dwar is-settur taċ-ċanga u tal-
     vitella li staqsa għalfejn xi kwoti tariffarji fuq il-prodotti agrikoli ġestiti bil-prinċipju ta’ “min
     jiġi l-ewwel, jinqeda l-ewwel” ma kinux koperti mill-abbozz tar-regolament . Kif ġie stabbilit
     fil-paragrafu 3 tal-punt 1 tal-Memorandum ta’ Spjegazzjoni, dan ir-regolament delegat
     jikkomplementa r-regoli stabbiliti fl-Artikolu 184 u huwa bbażat fuq l-Artikolu 186 tar-
     Regolament (UE) Nru 1308/2013 (OKS). Għalhekk ikopri l-kwoti tariffarji “min jiġi l-ewwel,
     jinqeda l-ewwel” li għandhom il-bażi legali tagħhom fir-Regolament dwar l-OKS (UE) Nru
     1308/2013; huma r-regolamenti tal-Kummissjoni li fihom dispożizzjonijiet fuq kwoti tariffarji
     bħal dawn li se jitħassru; it-tħassir ma jikkonċernax il-kwoti tariffarji b’bażi legali xi mkien
     ieħor eż. fir-Regolament li jistabbilixxi l-Kodiċi Doganali tal-Unjoni (UE) Nru 952/2013.
     L-esperti tal-Parlament Ewropew ġew infurmati dwar id-diskussjonijiet u ġew mistiedna għal-
     laqgħat kollha tal-Grupp ta’ Esperti tal-OKS.

     3.       ELEMENTI ĠURIDIĊI TAR-REGOLAMENT DELEGAT
     Ir-Regolament Delegat jissupplimenta r-Regolament (UE) Nru 1308/2013 fir-rigward tal-
     ġestjoni tal-kwoti tariffarji. Ir-Regolament Delegat huwa bbażat fuq ir-Regolament (UE)

MT                                                     1                                                      MT
 ---pagebreak---      Nru 1308/2013, b’mod partikolari fuq l-Artikolu 186 tiegħu u fuq ir-Regolament (UE)
     Nru 1306/2013, b’mod partikolari fuq l-Artikolu 66 tiegħu.
     Dan ir-Regolament Delegat fih dispożizzjonijiet dwar il-garanziji, li huma meħtieġa mill-
     operaturi biex jiġi żgurat li ċerti prodotti jiġu importati u ma jiġux iddevjati mill-użu preskritt
     tagħhom, jew jiddevjaw minn ċerti standards ta’ kwalità.
     Billi l-garanziji koperti b’dan ir-Regolament għandhom kamp ta’ applikazzjoni usa’ (jiġifieri,
     biex jiżguraw li jitħarsu ċerti rekwiżiti relatati mal-ipproċessar, mal-użu finali, u mal-
     istandards ta’ kwalità tal-prodotti kif ukoll mal-qtil u mat-tismin tal-annimali) u l-bażi legali
     tagħhom hija differenti, l-awtorità kompetenti tal-Istati Membri li għandha tiġġestihom
     mhijiex imsemmija fir-Regolament Delegat. Qed titħalla f’idejn l-Istati Membri biex taħtar
     awtorità kompetenti biex tiġġestihom.
     Barra minn hekk, ir-Regolament Delegat iħassar ir-Regolamenti tal-Kummissjoni eżistenti
     dwar il-kwoti tariffarji fuq prodotti agrikoli li huma ġestiti bil-prinċipju ta’ “min jiġi l-ewwel,
     jinqeda                                                                                  l-ewwel”.

MT                                                   2                                                     MT
 ---pagebreak---                     REGOLAMENT DELEGAT TAL-KUMMISSJONI (UE) .../...

                                                  ta’ 14.7.2020

           li jissupplimenta r-Regolament (UE) Nru 1308/2013 tal-Parlament Ewropew u tal-
         Kunsill u r-Regolament (UE) Nru 1306/2013 tal-Parlament Ewropew u tal-Kunsill fir-
          rigward tad-depożitu u r-rilaxx ta’ garanziji fl-amministrazzjoni ta’ kwoti tariffarji
                   bbażati fuq l-ordni kronoloġika tas-sottomissjoni tal-applikazzjonijiet

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill
     tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli
     u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru
     1037/2001 u (KE) Nru 1234/20071, u b’mod partikolari l-Artikolu 186 tiegħu,
     Wara li kkunsidrat ir-Regolament (UE) Nru 1306/2013 tal-Parlament Ewropew u tal-Kunsill
     tas-17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola
     komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru
     2799/98, (KE) Nru 814/2000, (KE) Nru 1290/2005 u (KE) Nru 485/20082, u b’mod
     partikolari l-Artikolu 66(3) tiegħu,
     Billi:
     (1)      Ir-Regolament (UE) Nru 1308/2013 jistipula regoli dwar il-ġestjoni tal-kwoti tariffarji
              u t-trattament speċjali tal-importazzjonijiet minn pajjiżi terzi. Dan jagħti wkoll is-
              setgħa lill-Kummissjoni li tadotta atti delegati u ta’ implimentazzjoni relatati, sabiex
              tiġi żgurata l-ġestjoni bla xkiel tal-kwoti tariffarji.
     (2)      Fl-interess tas-simplifikazzjoni amministrattiva, il-kwoti tariffarji mhux użati biżżejjed
              għall-prodotti agrikoli huma ġestiti skont il-prinċipju ta’ “min jiġi l-ewwel, jinqeda l-
              ewwel” f’konformità mal-Artikoli 49 sa 54 tar-Regolament ta’ Implimentazzjoni tal-
              Kummissjoni (UE) 2015/24473, li jirregolaw il-ġestjoni tal-kwoti tariffarji mfassla
              biex jintużaw skont l-ordni kronoloġika tad-dati ta’ aċċettazzjoni tad-dikjarazzjonijiet
              doganali.
     (3)      Jenħtieġ li jiġi pprovdut li l-parteċipazzjoni f’dawk il-kwoti tariffarji tista’ tkun
              soġġetta għad-depożitu ta’ garanzija biex jiġi żgurat li jkun hemm konformità ma’
              ċerti rekwiżiti relatati mal-ipproċessar, l-użu finali, l-istandards tal-kwalità tal-prodotti
              kif ukoll il-qtil u t-tismin tal-annimali. Dawk ir-rekwiżiti huma stipulati fid-dettall għal
              kull waħda mill-kwoti tariffarji kkonċernati f’att ta’ implimentazzjoni adottat skont l-
              Artikolu 187 tar-Regolament (UE) Nru 1308/2013.

     1
               ĠU L 347, 20.12.2013, p. 671.
     2
               ĠU L 347, 20.12.2013, p. 549.
     3
               Ir-Regolament ta’ Implimentazzjoni tal-Kummissjoni (UE) 2015/2447 tal-24 ta’ Novembru 2015 li
     jistabbilixxi regoli dettaljati għall-implimentazzjoni ta’ ċerti dispożizzjonijiet tar-Regolament (UE) Nru
     952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343,
     29.12.2015, p. 558).

MT                                                       3                                                        MT
 ---pagebreak---      (4)      Sabiex jiġu ssimplifikati l-proċedura u l-leġiżlazzjoni, huwa xieraq li r-regoli eżistenti
              għall-ġestjoni tal-kwoti tariffarji amministrati bl-applikazzjoni tal-metodu bbażat fuq
              il-prinċipju ta’ “min jiġi l-ewwel, jinqeda l-ewwel” li jinsab f’diversi atti tal-Unjoni,
              jiġu sostitwiti b’att wieħed. Għaldaqstant, ir-Regolamenti tal-Kummissjoni (KE) Nru
              440/964, (KE) Nru 1831/965, (KE) Nru 2133/20016, (KE) Nru 2094/20047, (KE) Nru
              937/20068, (KE) Nru 437/20099, (KE) Nru 438/200910, (KE) Nru 933/200911, (KE)
              Nru 1064/200912, (UE) Nru 1085/201013 u (UE) Nru 59/201114 u r-Regolamenti ta’
              Implimentazzjoni tal-Kummissjoni (UE) Nru 1354/201115, (UE) Nru 481/201216, (UE)
              Nru 988/201417, (UE) Nru 989/201418, (UE) Nru 1233/201419, (UE) 2015/240520,
              (UE) 2017/146621 u (UE) 2018/56722 jenħtieġ li jitħassru.

     4
                Ir-Regolament tal-Kummissjoni (KE) Nru 440/96 tal-11 ta’ Marzu 1996 li jiftaħ u jipprovdi għall-
     amministrazzjoni ta’ kwoti ta’ tariffi għal xi taħlitiet ta’ żraģen tal-malt u eżamijiet tax-xgħir (ĠU L 61,
     12.3.1996, p. 2).
     5
                Ir-Regolament tal-Kummissjoni (KE) Nru 1831/96 tat-23 ta’ Settembru 1996 li jiftaħ u jipprovdi għall-
     amministrazzjoni ta’ kwoti ta’ tariffi tal-Kommunità stabbiliti taħt il-GATT għal ċerti frott u ħxejjex u frott
     ipproċessat u prodotti vegetali mill-1996 (ĠU L 243, 24.9.1996, p. 5).
     6
                Ir-Regolament tal-Kummissjoni (KE) Nru 2133/2001 tat-30 ta’ Ottubru 2001 li jiftaħ u jipprovdi għall-
     amministrazzjoni ta’ ċerti kwoti tat-tariffa tal-Komunità u limiti tat-tariffa fis-settur taċ-ċereali u li jħassar ir-
     Regolamenti (KE) Nru 1897/94, (KE) Nru 306/96, (KE) Nru 1827/96, (KE) Nru 1970/96, (KE) Nru 1405/97,
     (KE) Nru 1406/97, (KE) Nru 2492/98, (KE) Nru 2809/98 u (KE) Nru 778/1999 (ĠU L 287, 31.10.2001, p. 12).
     7
                Ir-Regolament tal-Kummissjoni (KE) Nru 2094/2004 tat-8 ta’ Diċembru 2004 li jiftaħ u jipprovdi għall-
     amministrazzjoni ta’ kwota tariffarja ta’ 10 000 tunnellata ta’ qamħ tal-ħafur maħdum xort’oħra tal-kodiċi NM
     11042298 (ĠU L 362, 9.12.2004, p. 12).
     8
                Ir-Regolament tal-Kummissjoni (KE) Nru 937/2006 tat-23 ta’ Ġunju 2006 li jiftaħ u jipprovdi għall-
     amministrazzjoni ta’ kwota tariffarja Komunitarja ta’ gluten tal-qamħ li joriġina mill-Istati Uniti tal-Amerika
     (ĠU L 172, 24.6.2006, p. 9).
     9
                Ir-Regolament tal-Kummissjoni (KE) Nru 437/2009 tas-26 ta’ Mejju 2009 li jiftaħ u jipprovdi għall-
     ġestjoni ta’ kwota tariffarja Komunitarja għall-importazzjoni ta’ annimali bovini maskili ta’ età żgħira maħsuba
     għat-tismin (ĠU L 128, 27.5.2009, p. 54).
     10
                Ir-Regolament tal-Kummissjoni (KE) Nru 438/2009 tas-26 ta’ Mejju 2009 li jiftaħ u jipprovdi għall-
     ġestjoni ta’ kwoti tariffarji Komunitarji għal barrin, baqar u erieħ, għajr dawk maħsuba għat-tbiċċir, ta’ ċerti
     razez alpini u tal-muntanji (ĠU L 128, 27.5.2009, p. 57).
     11
                Ir-Regolament tal-Kummissjoni (KE) Nru 933/2009 tas-6 ta’ Ottubru 2009 li jistabbilixxi r-regoli
     dettaljati għall-applikazzjoni tar-Regolament tal-Kunsill (KE) Nru 779/98 rigward il-ftuħ u l-ġestjoni ta’ ċerti
     kwoti li jirrigwardaw l-importazzjoni fil-Komunità ta’ prodotti tas-settur tal-laħam tat-tjur li joriġinaw fit-Turkija
     (ĠU L 263, 7.10.2009, p. 9).
     12
                Ir-Regolament tal-Kummissjoni (KE) Nru 1064/2009 tal-4 ta’ Novembru 2009 li jistabbilixxi kwota
     tariffarja Komunitarja u mod għall-ġestjoni tagħha għall-importazzjoni tax-xgħir tal-maltu minn pajjiżi terzi (ĠU
     L 291, 7.11.2009, p. 14).
     13
                Ir-Regolament tal-Kummissjoni (UE) Nru 1085/2010 tal-25 ta’ Novembru 2010 li jistabbilixxi kwoti
     tariffarji annwali u mod għall-ġestjoni tagħhom għall-importazzjoni tal-patata ħelwa, tal-manjoka, tal-lamtu tal-
     manjoka u ta’ prodotti oħra rilevanti għal kodiċijiet NM 07149011 u NM 07149019 u li jemenda r-Regolament
     (UE) Nru 1000/2010 (ĠU L 310, 26.11.2010, p. 3).
     14
                Ir-Regolament tal-Kummissjoni (UE) Nru 59/2011 tal-25 ta’ Jannar 2011 li jiftaħ u jipprovdi għall-
     amministrazzjoni tal-kwoti tariffarji tal-Unjoni għall-inbejjed li joriġinaw fir-Repubblika tas-Serbja (ĠU L 22,
     26.1.2011, p. 1).
     15
                Ir-Regolament ta’ Implimentazzjoni tal-Kummissjoni (UE) Nru 1354/2011 tal-20 ta’ Diċembru 2011 li
     jiftaħ il-kwoti tariffarji tal-Unjoni għan-nagħaġ, għall-mogħoż, għal-laħam tan-nagħaġ u għal-laħam tal-mogħoż
     (ĠU L 338, 21.12.2011, p. 36).
     16
                Ir-Regolament ta’ Implimentazzjoni tal-Kummissjoni (UE) Nru 481/2012 tas-7 ta’ Ġunju 2012 li
     jistipula regoli għall-ġestjoni ta’ kwota tariffarja għal ċanga ta’ kwalità għolja (ĠU L 148, 8.6.2012, p. 9).
     17
                Ir-Regolament ta’ Implimentazzjoni tal-Kummissjoni (UE) Nru 988/2014 tat-18 ta’ Settembru 2014 li
     jiftaħ u jipprevedi l-ġestjoni tal-kwoti tariffarji tal-Unjoni għal prodotti agrikoli li joriġinaw fir-Repubblika tal-
     Moldova (ĠU L 278, 20.9.2014, p. 12).
     18
                Ir-Regolament ta’ Implimentazzjoni tal-Kummissjoni (UE) Nru 989/2014 tad-19 ta’ Settembru 2014 li
     jiftaħ u jipprevedi l-ġestjoni tal-kwoti tariffarji tal-Unjoni għall-prodotti agrikoli li joriġinaw fil-Ġeorġja (ĠU L
     278, 20.9.2014, p. 16).

MT                                                             4                                                              MT
 ---pagebreak---      (5)     Sabiex tiġi żgurata tranżizzjoni bla xkiel għar-regoli previsti f’dan ir-Regolament u
             biex jiġi ssodisfat l-obbligu li r-regoli l-ġodda jiġu nnotifikati lill-Organizzazzjoni
             Dinjija tal-Kummerċ qabel l-applikazzjoni tagħhom, huwa xieraq li l-applikazzjoni ta’
             dan ir-Regolament tiġi differita għall-perjodi tal-kwoti tariffarji li jibdew mill-1 ta’
             Jannar 2021 ’il quddiem,
     ADOTTAT DAN IR-REGOLAMENT:

                                                       Artikolu 1
                                              Kamp ta’ applikazzjoni
     Dan ir-Regolament jistabbilixxi r-regoli li jissupplimentaw ir-Regolamenti (UE) Nru
     1308/2013 u (UE) Nru 1306/2013 fir-rigward tad-depożitu u r-rilaxx ta’ garanziji fl-
     amministrazzjoni ta’ kwoti tariffarji bbażati fuq l-ordni kronoloġika tas-sottomissjoni tal-
     applikazzjonijiet.

                                                       Artikolu 2
                                               Depożitu ta’ garanzija
     L-eliġibbiltà għad-dazju tal-importazzjoni mnaqqas skont kwota tariffarja bbażata fuq l-ordni
     kronoloġika tas-sottomissjoni tal-applikazzjonijiet tista’ tkun soġġetta għad-depożitu ta’
     garanzija mal-awtoritajiet kompetenti.
     L-operaturi għandhom jiddepożitaw il-garanzija fil-mument meta jissottomettu applikazzjoni
     għal awtorizzazzjoni għal użu finali f’konformità mal-Artikolu 211 tar-Regolament (UE) Nru
     952/2013 tal-Parlament Ewropew u tal-Kunsill23, jew meta jiddepożitaw id-dikjarazzjoni
     doganali għar-rilaxx għal ċirkolazzjoni libera tal-merkanzija, skont il-każ.
     Ir-rata tal-kambju għandha tiġi stabbilita f’konformità mal-Artikolu 106 tar-Regolament (UE)
     Nru 1306/2013.

                                                       Artikolu 3
                                             Rilaxx u telf tal-garanziji
     1.      Il-garanzija għandha tiġi rilaxxata minnufih ladarba l-awtorità kompetenti tkun
     irċeviet il-prova sodisfaċenti li r-rekwiżiti marbuta ma’ dik il-garanzija huma ssodisfati.
     2.      Meta r-rekwiżiti rilevanti ma jiġux issodisfati kompletament, il-garanzija għandha tiġi
     rilaxxata b’mod proporzjonat mal-kwantità li għaliha r-rekwiżiti jkunu ġew issodisfati. L-

     19
              Ir-Regolament ta’ Implimentazzjoni tal-Kummissjoni (UE) Nru 1233/2014 tat-18 ta’ Novembru 2014 li
     jemenda r-Regolament (KE) Nru 2597/2001 li jiftaħ u jipprovdi għall-ġestjoni tal-kwoti tariffarji Komunitarji
     għal ċerti nbejjed li joriġinaw fir-Repubblika tal-Kroazja u f’dik li kienet ir-Repubblika Jugoslava tal-Maċedonja
     (ĠU L 332, 19.11.2014, p. 11).
     20
              Ir-Regolament ta’ Implimentazzjoni tal-Kummissjoni (UE) 2015/2405 tat-18 ta’ Diċembru 2015 li jiftaħ
     u jipprevedi l-ġestjoni tal-kwoti tariffarji tal-UE għall-prodotti agrikoli li joriġinaw fl-Ukrajna (ĠU L 333,
     19.12.2015, p. 89).
     21
              Ir-Regolament ta’ Implimentazzjoni tal-Kummissjoni (UE) 2017/1466 tal-11 ta’ Awwissu 2017 li jiftaħ
     u li jipprovdi għall-amministrazzjoni ta’ kwoti tat-tariffi Komunitarji għall-inbejjed li joriġinaw mill-Kosovo
     (ĠU L 209, 12.8.2017, p. 8).
     22
              Ir-Regolament ta’ Implimentazzjoni tal-Kummissjoni (UE) 2018/567 tat-12 ta’ April 2018 li jiftaħ u li
     jipprovdi għall-amministrazzjoni ta’ kwoti tariffarji fuq l-importazzjoni taz-zalzett u tal-laħam tal-majjal li
     joriġinaw mill-Iżlanda (ĠU L 95, 13.4.2018, p. 11).
     23
              Ir-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li
              jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).

MT                                                           5                                                            MT
 ---pagebreak---      ammont tal-garanzija li ma jiġix rilaxxat għandu jintilef f’konformità mal-Artikolu 24 tar-
     Regolament ta’ Delega tal-Kummissjoni (UE) Nru 907/201424.

                                                       Artikolu 4
                                                        Tħassir
     Ir-Regolamenti (KE) Nru 440/96, (KE) Nru 1831/96, (KE) Nru 2133/2001, (KE) Nru
     2094/2004, (KE) Nru 937/2006, (KE) Nru 437/2009, (KE) Nru 438/2009, (KE) Nru
     933/2009, (KE) Nru 1064/2009, (UE) Nru 1085/2010 u (UE) Nru 59/2011 u r-Regolamenti
     ta’ Implimentazzjoni (UE) Nru 1354/2011, (UE) Nru 481/2012, (UE) Nru 988/2014, (UE)
     Nru 989/2014, (UE) Nru 1233/2014, (UE) 2015/2405, (UE) 2017/1466 u (UE) 2018/567
     jitħassru b’effett mill-1 ta’ Jannar 2021.
     Madankollu, għandhom jibqgħu japplikaw għall-perjodi tal-kwoti tariffarji li jkunu għadhom
     ma ntemmewx f’dik id-data.

                                                       Artikolu 5
                                          Dħul fis-seħħ u applikazzjoni
     Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu
     f’Il-Ġurnal Uffiċjali tal-Unjoni Ewropea.

     Dan ir-Regolament għandu japplika għall-perjodi tal-kwoti tariffarji mill-1 ta’ Jannar 2021 ’il
     quddiem.Dan ir-Regolament għandu jorbot fl-intier tiegħu u japplika direttament fl-Istati
     Membri kollha.
     Magħmul fi Brussell, 14.7.2020

                                                          Għall-Kummissjoni
                                                          Il-President
                                                          Ursula VON DER LEYEN

     24
            Ir-Regolament ta’ Delega tal-Kummissjoni (UE) Nru 907/2014 tal-11 ta’ Marzu 2014 li jissupplimenta
            r-Regolament (UE) Nru 1306/2013 tal-Parlament Ewropew u tal-Kunsill rigward l-aġenziji tal-
            pagamenti u korpi oħra, il-ġestjoni finanzjarja, l-approvazzjoni tal-kontijiet, il-garanziji u l-użu tal-euro
            (ĠU L 255, 28.8.2014, p. 18).

MT                                                           6                                                              MT